  Наталья Тетерина 12-тӥ толсурысен 30-тӥ толсурозь Ижкарысь биатлонъя А.М. Демидов нимо огъетысь куасэн нискылан трассаосты но стадионэз ворсалозы, ивортэ Удмуртиысь физкультурая, спортъя но егитъёсын ужан политикая министерстволэн пресс-службаез. Та дыр ӵоже спортобъектъёсты Россилэн биатлонъя чемпионатэзлы, Россилэн кубокез понна вожвылъяськонлэн 3-тӥ люкетэзлы но «Ижевская винтовка» ӵошатсконъёслы дасялозы. Трассаез сямлы пӧрмем «Ижевская винтовкалы» дасяло. Тол трос лымыеныз уг шумпотты на, соин ик ми огъетэз нискыласьёс понна огдырлы ворсаны кулэ Наталья Гольцова, Удмуртиысь физкультурая, спортъя но егитъёсын ужан политикая министрПусъемын, нискыланы мылкыд карисьёс понна нуналлы быдэ Галина Кулакова нимо но «Чекерил» спортогъетъёс ужало. Озьы ик Киров нимо паркын трассаос югдытэмын. Тодэ вайытом, огъяросси ӵошатсконъёс биатлонъя огъетын 26-29 толсуре ортчозы. Нош 22-тӥ толсуре Ижкарын биатлонэз яратӥсьёс понна «Калашников Биатлон Фест» вожвылъяськон радъяськоз. Тегъёс: Спорт Ижкар Биатлон Удмуртия Ижевскаявинтовка куасэнбызьылон куас  